Document ID: 32011D0775

ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ
της 23ης Οκτωβρίου 2011
σχετικά με τον διορισμό ενός μέλους της Εκτελεστικής Επιτροπής της Ευρωπαϊκής Κεντρικής Τράπεζας
(2011/775/ΕΕ)
ΤΟ ΕΥΡΩΠΑΪΚΟ ΣΥΜΒΟΥΛΙΟ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 283, παράγραφος 2,
Έχοντας υπόψη το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 11.2,
Έχοντας υπόψη τη σύσταση του Συμβουλίου της Ευρωπαϊκής Ένωσης (1),
Έχοντας υπόψη τη γνώμη του Ευρωπαϊκού Κοινοβουλίου (2),
Έχοντας υπόψη τη γνώμη του διοικητικού συμβουλίου της Ευρωπαϊκής Κεντρικής Τράπεζας (3),
Εκτιμώντας τα ακόλουθα:
(1)
Με επιστολή της 27ης Σεπτεμβρίου 2011, ο πρόεδρος της Ευρωπαϊκής Κεντρικής Τράπεζας, κ. Jean-Claude TRICHET, ανακοίνωσε την απόφαση του κ. JÜRGEN STARK να παραιτηθεί από τη θέση του στην Εκτελεστική Επιτροπή πριν από τη λήξη της θητείας του στις 31 Μαΐου 2014 και την επιθυμία του να παραμείνει στη θέση αυτή έως την ημερομηνία κατά την οποία ο διάδοχός του θα αναλάβει καθήκοντα. Ως εκ τούτου, είναι απαραίτητος ο διορισμός ενός νέου μέλους της Εκτελεστικής Επιτροπής της Ευρωπαϊκής Κεντρικής Τράπεζας.
(2)
Το Ευρωπαϊκό Συμβούλιο επιθυμεί τον διορισμό του κ. Jörg ASMUSSEN, ο οποίος, κατά την άποψή του, πληροί όλες τις προϋποθέσεις που προβλέπονται στο άρθρο 283 παράγραφος 3 της Συνθήκης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κ. Jörg ASMUSSEN διορίζεται μέλος της Εκτελεστικής Επιτροπής της Ευρωπαϊκής Κεντρικής Τράπεζας για θητεία οκτώ ετών από 1ης Ιουνίου 2012.
Άρθρο 2
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Άρθρο 3
Η παρούσα απόφαση αρχίζει να ισχύει από την ημερομηνία έκδοσής της.
Βρυξέλλες, 23 Οκτωβρίου 2011.

Labels: 15